Diari Oficial de la Generalitat Valenciana


Sumari del DOGV 8840, del 22-06-2020 (2020/4615)

RESOLUCIÓ, de 12 de juny de 2020, del director general de Qualitat, Rehabilitació i Eficiència Energètica, de pèrdua de dret al cobrament total o parcial de subvencions concedides mitjançant resolució de la convocatòria per a la concessió d'ajudes per a la rehabilitació edificatòria convocades mitjançant Ordre 5/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del programa de foment de la rehabilitació edificatòria i es convoquen les ajudes per a l'exercici 2016. Relació de persones beneficiàries afectades.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8840

Data del DOGV
:   22-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4615


Data del document
:   12-06-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ, de 12 de juny de 2020, del director general de Qualitat, Rehabilitació i Eficiència Energètica, de pèrdua de dret al cobrament total o parcial de subvencions concedides mitjançant resolució de la convocatòria per a la concessió d'ajudes per a la rehabilitació edificatòria convocades mitjançant Ordre 5/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del programa de foment de la rehabilitació edificatòria i es convoquen les ajudes per a l'exercici 2016. Relació de persones beneficiàries afectades. [2020/4615]  
  
  
Vistes les sol·licituds presentades, i vistos els antecedents que consten en la Direcció General de Qualitat, Rehabilitació i Eficiència Energètica, resulten els següents  
  
Antecedents de fet  
Primer. L'Ordre 5/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa de foment de la rehabilitació edificatòria i es convoquen les ajudes per a l'exercici 2016, va ser publicada en el DOGV núm 7790, de 25 de maig.  
Per a això es va habilitar a través de la citada Ordre el procediment de concurrència competitiva a seguir, al qual podien concórrer les comunitats de propietaris, agrupacions de comunitats de propietaris i persones propietàries úniques d'edificis, que compliren les condicions que en les bases reguladores s'estableixen.  
Segon. D'acord amb el que s'estableix en l'article 4 de l'Ordre 5/2016, de 19 de maig, el termini per a presentar les sol·licituds es va fixar en un mes, a comptar des de l'endemà de la publicació d'aquesta, per la qual cosa aquest termini es va iniciar el dia 26 d'abril de 2016 i va finalitzar el dia 27 de juny de 2016.  
Tercer. De conformitat amb el que es disposa en la base catorze de l'Ordre que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar en data 26 de juliol de 2016 en el portal de www.gva.es el llistat provisional de sol·licituds admeses i el d'excloses amb indicació del motiu d'exclusió. Així mateix, s'advertia que els sol·licitants exclosos disposaven d'un termini de 10 dies hàbils per a completar o esmenar la sol·licitud i documentació presentada.  
Quart. Amb data 27 d'octubre de 2016 el director general d'Habitatge, Rehabilitació i Regeneració Urbana, a proposta de l'òrgan col·legiat designat a aquest efecte, va dictar la corresponent Resolució de concessió i denegació de les ajudes sol·licitades publicant-se en el DOGV núm 7924 de 24 de novembre de 2016  
Cinqué. D'acord amb el que s'estableix en la base cinquena de les bases reguladores de la subvenció contemplades en l'Ordre 5/2016, de 19 de maig, el termini per a finalitzar les obres era com a màxim el 31 de desembre de 2017.  
Sisé. De conformitat amb el que s'estableix en les bases de la convocatòria, per a l'abonament de la subvenció la part beneficiària hauria de sol·licitar la qualificació definitiva i abonament de les ajudes en el termini màxim d'un mes a comptar des de la finalització de les obres i aportar la documentació relacionada en la base quinze.  
Seté. Així mateix, d'acord amb el que disposa la base setze, la Generalitat podria comprovar, pels mitjans que estimara més adequats, el compliment de les obligacions inherents a l'atorgament de les ajudes. L'incompliment d'aquestes obligacions podria donar lloc a la revocació de la subvenció concedida.  
Huité. Tenint en compte la base catorze de l'Ordre 5/2016, la tramitació dels expedients correspon als serveis territorials d'Habitatge i Rehabilitació, en el seu àmbit d'actuació pel que, finalitzat el termini de presentació de sol·licituds de Qualificació definitiva i abonament de les ajudes, es va revisar la documentació aportada d'acord amb la base setze de la citada Ordre i es va requerir, en el seu cas, l'esmena d'aquells expedients que es trobaven incomplets.  
  
Nové. Tenint en compte l'article 34.3 de la Llei general de subvencions, segons el qual el pagament de la subvenció es realitzarà prèvia justificació, per les persones beneficiàries, de la realització de l'activitat, produint-se la pèrdua del dret al cobrament total o parcial de la subvenció en el supòsit de falta de justificació o de concurrència d'alguna de les causes previstes en l'article 37 d'aquesta llei.  
  
Fonaments de dret  
Únic. És competent per a resoldre el director general de Qualitat, Rehabilitació i Eficiència Energètica, d'acord amb el que s'estableix en la base catorzena de l'Ordre 5/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa de foment de la rehabilitació edificatòria i es convoquen les ajudes per a l'exercici 2016, i el Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència segona i Conselleria d'Habitatge i Arquitectura Bioclimàtica i d'acord amb el Decret 105/2019, de 5 de juliol del Consell.  
Vistos els informes dels Serveis Territorials d'Habitatge i Rehabilitació de data 18 de maig de 2020, la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, resolc  
  
  
Primer  
Minorar la subvenció de les parts beneficiàries de les ajudes del ministeri, que es relacionen en l'Annex I de la present resolució, a causa de la pèrdua parcial del dret al cobrament de la subvenció concedida per haver justificat una obra executada d'un import inferior a la proposta inicial sobre la base de la qual es va calcular la subvenció.  
  
Segon  
Acordar la pèrdua total del dret al cobrament de la subvenció del Ministeri de les sol·licituds, que es relacionen en l'Annex II de la present resolució, indicant-se el motiu pel qual s'ha produït la mateixa.  
  
Contra la present resolució de pèrdua de dret al cobrament de les ajudes concedides, que posa fi a la via administrativa, es podrà interposar recurs potestatiu de reposició, en el termini d'un mes comptat des de l'endemà de la seua publicació, d'acord amb el que es disposa en la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu, en el termini de dos mesos comptats des de l'endemà de la publicació, de conformitat amb el que s'estableix en la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 12 de juny de 2020.- El director general de Qualitat, Rehabilitació i Eficiència Energètica: Jaume Monfort i Signes.